โฆษก ศบค.  ระบุ วันนี้พบผู้ติดเชื้อเพิ่ม 1 คน กลับจากต่างประเทศและมีผู้เสียชีวิตเพิ่ม 1 คน
โฆษก ศบค. ระบุ วันนี้พบผู้ติดเชื้อเพิ่ม 1 คน กลับจากต่างประเทศและมีผู้เสียชีวิตเพิ่ม 1 คนนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 1 คน รวมมีผู้ป่วยสะสม 3,083 คน หายป่วยแล้ว 2,966 คน อยู่ระหว่างการรักษา 59 คน และมีผู้เสียชีวิตเพิ่ม 1 คน รวมผู้เสียชีวิตสะสมอยู่ที่ 58 คน สำหรับผู้ที่ติดเชื้อเพิ่ม 1 คน เป็นชายอายุ 32 ปี เป็นนักศึกษากลับจากประเทศซาอุดิอาระเบีย ผ่านด่านปาดังเบซาร์ เข้ามาทางจังหวัดสงขลา เมื่อวันที่ 25 พฤษภาคม 2563 ครั้งแรกตรวจไม่พบเชื้อแต่มีอาการป่วยวันที่ 30 พฤษภาคม 2563 และตรวจพบเชื้อโควิด-19 วันที่ 31 พฤษภาคม 2563 เข้ารับการรักษาที่โรงพยาบาลสงขลา ส่วนผู้เสียชีวิตเพิ่ม 1 คน เป็นชายอายุ 80 ปี มีโรคประจำตัวคือ หอบหืด เข้ารับการรักษาอาการป่วยผ่าตัดสะโพก ที่โรงพยาบาลสุไหงโก-ลก จังหวัดนราธิวาส ติดเชื้อจากบุตรสาวและบุตรเขย ที่มาเฝ้าไข้ ขณะพักฟื้นอยู่ที่โรงพยาบาล